**KÚPNA ZMLUVA**

uzatvorená v súlade s § 409 a nasledujúcimi ustanoveniami zákona číslo 513/1991 Zb.

Obchodného zákonníka v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zmluvné strany:**

**Kupujúci:**

**Fakultná nemocnica Trenčín**

sídlo: Legionárska 28, 911 71 Trenčín

IČO: 00 610 470

DIČ: 2021254631

IČ DPH: SK2021254631

registrácia: Zriaďovacia listina vydaná MZ SR č. 1970/1991-A/VIII-1 zo dňa 14.06.1991

štatutárny orgán- rada riaditeľov v zložení: Ing. Marián Juruš, generálny riaditeľ

JUDr. Marek Šedík, ekonomický riaditeľ

MUDr. Stanislav Pastva, medicínsky riaditeľ

bankové spojenie: Štátna pokladnica, Bratislava

číslo účtu/IBAN: SK23 8180 0000 0070 0028 0438

(ďalej aj len ako „***Kupujúci***“)

**a**

**Predávajúci:**

sídlo:

IČO:

DIČ:

IČ DPH :

Zápis:

štatutárny orgán:

bankové spojenie:

číslo účtu/IBAN:

(ďalej aj len ako „***Predávajúci***“)

**Kupujúci ako verejný obstarávateľ a Predávajúci ako úspešný uchádzač v nadlimitnej verejnej súťaži v súlade so zákonom č. 343/2015 Z. z. o verejnom obstarávaní a o zmene o doplnení niektorých zákonov (ďalej aj len ako „*Zmluvné strany*“) uzatvárajú v súlade s § 409 a nasledujúcimi ustanoveniami zákona č. 513/1991 Zb. Obchodného zákonníka v znení neskorších predpisov nasledovnú Kúpnu zmluvu (ďalej aj len ako „*Zmluva*“):**

**Článok I.**

**Predmet Zmluvy a predmet prevodu**

1. Podkladom na uzavretie Zmluvy je ponuka úspešného uchádzača predložená do nadlimitnej verejnej súťaže na dodanie tovaru pod názvom **„Jednorovinový angiografický systém“** vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov a zverejnenej v Úradnom vestníku EÚ č. .................... pod značkou č. ..................
2. Predávajúci sa touto Zmluvou zaväzuje dodať Kupujúcemu tovar podľa odseku 3. tohto článku Zmluvy a previesť na neho vlastnícke právo k tomuto tovaru a Kupujúci sa zaväzuje tovar podľa odseku 3. tohto článku Zmluvy prevziať a zaplatiť za tovar dohodnutú kúpnu cenu.
3. Tovarom sa pre účely tejto Zmluvy rozumie **Jednorovinový angiografický systém – 1 ks**(ďalej aj len ako „***Tovar***“ alebo aj len ako „***Angiograf***“), podľa podrobnej špecifikácie uvedenej v Prílohe č. 2 – „Opis technicko-medicínskych parametrov a vlastností“, ktorá je neoddeliteľnou súčasťou tejto Zmluvy. Dodaný Tovar musí byť v súlade s príslušnými predpismi riadne označený údajmi o výrobcovi a tovare, pričom jeho dodávka sa zrealizuje v obale, ktorý zabezpečí jeho bezpečnú prepravu.
4. Predávajúci prehlasuje, že je vlastníkom Tovaru a je oprávnený s ním nakladať za účelom jeho predaja podľa tejto Zmluvy.
5. Dodávka tovaru zahŕňa služby spojené s dodaním Tovaru, t.j. zabezpečenie dopravy do miesta plnenia, jeho vyloženie v mieste plnenia, vybalenie a likvidáciu obalov, kompletizáciu a inštaláciu Tovaru, odskúšanie a uvedenie Tovaru do prevádzky, zaškolenie zamestnancov Kupujúceho s obsluhou dodaného Tovaru.
6. Predávajúci je povinný v rámci dodávky Tovaru predložiť Technologický projekt pre Angiograf: návod na použitie/obsluhu Angiografu v slovenskom, príp. v českom jazyku, záručný list, ako aj ďalšia servisná dokumentácia (nevyžaduje sa preklad do slovenského jazyka) a to pri dodaní Predmetu zmluvy (ďalej aj len ako „***Technologický projekt***“), a to v lehote najneskôr do 30 dní od účinnosti tejto Zmluvy.
7. Predávajúci je povinný vypracovať a v deň podpisu tejto Zmluvy odovzdať kupujúcemu min. v jednom vyhotovení: preberací protokol, inštalačný protokol a protokol o zaškolení zamestnancov Kupujúceho s obsluhou Angiografu (ďalej aj len ako „***Protokol o zaškolení***".)
8. Predmetom tejto Zmluvy je tiež záväzok Predávajúceho poskytovať dohodnuté služby k dodanému Tovaru počas záručnej doby v trvaní dvoch (2) rokov odo dňa, kedy je Tovar uvedený do prevádzky. Bližšia špecifikácia služieb v rámci záručnej doby je uvedená v článku IV. tejto Zmluvy. Predávajúci sa zároveň zaväzuje, že počas záručnej doby zabezpečí pre Kupujúceho poskytovanie aj ďalších servisných služieb vo vzťahu k Angiografu, ktoré nie sú zahrnuté v službách poskytovaných v rámci záručnej doby (napr. oprava v dôsledku neodbornej obsluhy Kupujúcim a pod.), a to vždy odplatne na základe osobitnej objednávky doručenej Kupujúcim, resp. na základe osobitne uzavretej zmluvy, kde Zmluvné strany upravia všetky podmienky poskytnutia ďalších servisných činností nezahrnutých v službách poskytovaných v rámci záručnej doby.
9. Nakoľko dodávka Predávajúceho podľa tejto Zmluvy zahŕňa aj dodávku softvéru, resp. pri poskytovaní služieb Predávajúcim podľa tejto Zmluvy môže dôjsť k vytvoreniu diela, ktoré môže byť predmetom práv duševného vlastníctva platí, že Predávajúci dňom podpisu preberacieho protokolu udeľuje Kupujúcemu nevýhradnú licenciu na jeho použitie, v neobmedzenom rozsahu, na celú dobu trvania majetkových práv autora a na účel, na ktorý bol softvér alebo dielo vytvorené. Predávajúci súhlasí, aby Kupujúci udelil sublicenciu tretím osobám na použitie softvéru alebo diela rovnakým spôsobom, v rovnakom rozsahu, na rovnaký čas a za rovnakých podmienok, ako je licencia udelená na základe tejto Zmluvy Kupujúcemu. Licencia sa udeľuje odplatne, pričom odmena za jej poskytnutie, ako aj odmena za udelenie súhlasu na udelenie sublicencie je už zahrnutá v kúpnej cene dohodnutej v článku III. tejto Zmluvy. Udelená licencia a právo udeliť sublicenciu nebudú skončením platnosti tejto Zmluvy dotknuté. Vyššie uvedené ustanovenie sa nevzťahuje na štandardný softvér tretích strán (OEM, krabicový, predinštalovaný na tovare). Pre štandardný softvér tretích strán platia licenčné podmienky výrobcu softvéru.
10. Pre odstránenie pochybností platí, že súčasťou dodávky Tovaru podľa tejto Zmluvy nie sú stavebné úpravy potrebné pre dodávku Tovaru, ktoré je povinný zabezpečiť Kupujúci. Rovnako sa Kupujúci zaväzuje poskytnúť Predávajúcemu súčinnosť v rozsahu potrebnom pre riadne a včasné splnenie dodávky Predávajúceho podľa tejto Zmluvy a v súlade s Technologickým projektom Predávajúceho podľa odseku 6. tohto článku Zmluvy, pričom uvedené zahŕňa najmä:
	1. statický posudok trasportnej trasy,
	2. statický posudok miesta inštalácie zariadenia,
	3. statický posudok ukotvenia stropných statívov,
	4. realizačný projekt stavby (projekt radiačnej ochrany, elektroprojekt, projekt vzduchotechniky, posúdenie statiky, sanita, ...),
	5. príprava transportnej plošiny a príprava stavebného otvoru (v prípade potreby),
	6. ukotvenie platne stropného statívu o strop v zmysle statického posudku,
	7. zabezpečenie potrebných parametrov elektrickej siete pre Angiograf.

**Článok II.**

**Dodacie podmienky**

1. Predávajúci sa zaväzuje dodať Tovar Kupujúcemu najneskôr do sedemdesiatich (70) pracovných dní od účinnosti tejto Zmluvy, v čase od 07,00 hod. do 14,00 hod, ak sa Zmluvné strany nedohodnú inak. Zmluvné strany sa dohodli, že v prípade, ak Predávajúci túto svoju povinnosť nesplní riadne a včas, je Kupujúci oprávnený od tejto Zmluvy odstúpiť.
2. Konkrétny termín dodania Tovaru oznámi Predávajúci Kupujúcemu najmenej päť (5) pracovných dní vopred, a to kontaktnej osobe Kupujúceho.
3. Kontaktnou osobou Kupujúceho pre preberanie Tovaru je:

Ing. Michal Plesník

 tel.: 032 6566 838

 e-mail: michal.plesnik@fntn.sk

1. Kontaktnou osobou Predávajúceho je:

[xxx]

tel.: [xxx]

e-mail: [xxx]

1. Miestom dodania Tovaru je:

 Fakultná nemocnica Trenčín, Legionárska 28 , 911 71 Trenčín, Slovenská republika (ďalej aj len „***miesto dodania***“ ).

1. Kupujúci za účelom prevzatia Tovaru zabezpečí v mieste dodania prístup pre osoby poverené Predávajúcim na čas nevyhnutne potrebný na vyloženie, kompletizáciu a inštaláciu Tovaru. Dopravu zariadenia na miesto dodania zabezpečuje dodávateľ na vlastné náklady tak, aby bola zabezpečená dostatočná ochrana pred jeho poškodením alebo znehodnotením.
2. Predávajúci je povinný Tovar nainštalovať a uviesť do prevádzky bezodkladne, najneskôr však do pätnástich (15) pracovných dní odo dňa jeho doručenia Kupujúcemu do miesta dodania, a to na vlastné náklady; lehota uvedená v ods. 1 tohto článku Zmluvy tým nie je dotknutá. V prípade, že priestory inštalácie Tovaru nie sú pripravené v zmysle Technologického projektu, lehota inštalácie sa môže adekvátne predĺžiť a Predávajúci tak nie je v omeškaní.
3. Dodanie Tovaru do miesta dodania potvrdí Kupujúci podpísaním Preberacieho protokolu. V preberacom protokole sa potvrdzuje druh, množstvo, vyhotovenie a kompletnosť dodaného Tovaru podľa dohodnutej technickej špecifikácie. Kupujúci je povinný pri dodávke Tovaru vykonať jeho fyzické prevzatie a reklamovať zjavnú vadu tovaru bezodkladne, najneskôr však do piatich (5) kalendárnych dní odo dňa dodania Tovaru.
4. Riadnym dodaním Tovaru sa rozumie riadne uvedenie Tovaru do prevádzky Predávajúcim v mieste dodania Tovaru, resp. inštalácie tovaru vrátane základného zaškolenia určených zamestnancov Kupujúceho, ktorého predmetom bude oboznámenie sa s obsluhou, údržbou a ošetrovaním dodaného Tovaru a predloženie príslušnej dokumentácie v súlade s článkom I. odsek 5 a 6 tejto Zmluvy. Tovar bude Predávajúcim odovzdaný a Kupujúcim prevzatý aj v prípade, že v inštalačnom protokole budú uvedené vady a nedorobky, ktoré samy osebe a/alebo v spojení s inými vadami nebránia úplnej, riadnej, plynulej a bezpečnej prevádzke Tovaru. Tieto zjavné vady a nedorobky musia byť uvedené v inštalačnom protokole Tovaru so stanovením termínu ich odstránenia, a to najneskôr do dvadsať (20) pracovných dní od podpisu inštalačného protokolu oboma zmluvnými stranami.
5. Práva z vád Tovaru podľa predchádzajúceho odseku tohto článku Zmluvy, resp. neúplnosť dodávky Kupujúci uplatní voči Predávajúcemu písomne (t.j. reklamácia Tovaru).
6. Kupujúci je oprávnený odmietnuť prevzatie tovaru, ak technické a úžitkové parametre dodaného Tovaru nezodpovedajú dohodnutej technickej špecifikácií tovaru (Príloha č. 2 – „Opis technicko-medicínskych parametrov a vlastností“ k tejto Zmluve). Technická špecifikácia Tovaru dohodnutá v tejto Zmluve musí byť zhodná s tovarom uvedeným v ponuke predloženej Predávajúcim vo verejnom obstarávaní.
7. O inštalácií a uvedení Tovaru do prevádzky a jeho kompletnom odovzdaní a prevzatí vyhotovia a podpíšu Zmluvné strany v mieste dodania inštalačný a preberací protokol.
8. Zaškolenie zamestnancov Kupujúceho s obsluhou dodaného Tovaru je Predávajúci povinný realizovať najneskôr pri uvedení Tovaru do prevádzky v mieste dodania. O zaškolení spíšu Zmluvné strany protokol o zaškolení.
9. Kupujúci nadobúda vlastnícke právo k Tovaru a prechádza na neho nebezpečenstvo škody na Tovare momentom protokolárneho prevzatia Tovaru.

**Článok III.**

**Kúpna cena a platobné podmienky**

1. Kúpna cena Tovaru, vrátane rozpisu jednotlivých položiek Tovaru v prípade, ak je to relevantné, je stanovená vzájomnou dohodou Zmluvných strán podľa zákona č. 18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov a aktuálnym Cenovým opatrením MZ SR, ktorým sa ustanovuje rozsah regulácie cien v oblasti zdravotníctva a je uvedená v Prílohe č. 1 – Cena predmetu zmluvy, ktorá tvorí neoddeliteľnú súčasť tejto zmluvy.
2. Kúpna cena podľa tohto článku Zmluvy, je cenou za nový, kompletný a úplne funkčný Tovar bez akýchkoľvek právnych a faktických vád. V kúpnej cene je zahrnuté: kompletné dodanie do miesta dodania, inštaláciu, odskúšanie a uvedenie Tovaru do prevádzky, zaškolenie zamestnancov Kupujúceho, predloženie príslušnej dokumentácie k Tovaru, komplexné zabezpečenie služieb počas trvania záručnej doby, vrátane predpredajného servisu, odmena za licencie a ďalšie náklady Predávajúceho v súvislosti s dodaním Tovaru resp. poskytovaním služieb podľa tejto Zmluvy.
3. Celková cena za celý predmet prevodu – Tovar podľa článku I. odsek 3. tejto Zmluvy je vo výške:

Cena bez DPH: [xxx] €

Sadzba DPH vo výške 20%: [xxx] €

Cena s DPH: [xxx] €

(slovom: [xxx] eur)

1. Kupujúci je povinný uhradiť kúpnu cenu za Tovar podľa tohto článku Zmluvy na základe faktúry riadne vystavenej Predávajúcim a doručenej Kupujúcemu. Predávajúci je oprávnený vystaviť faktúru po riadnom dodaní Tovaru podľa článku II. odsek 8. tejto Zmluvy.
2. Faktúra musí obsahovať náležitosti podľa platných právnych predpisov a tejto Zmluvy. Prílohou faktúry vystavenej Predávajúcim musí byť preberací protokol, inštalačný protokol a protokol o zaškolení. V prípade, že doručená faktúra nebude vystavená správne, je Kupujúci oprávnený predmetnú faktúru vrátiť Predávajúcemu na opravu alebo doplnenie. Predávajúci je povinný vystaviť novú faktúru a doručiť ju Kupujúcemu, pričom lehota splatnosti plynie až od doručenia riadne vystavenej faktúry.
3. Splatnosť faktúry je 60 dní odo dňa jej doručenia Kupujúcemu, a to výlučne bezhotovostným prevodom na bankový účet Predávajúceho. Zmluvné strany sa dohodli, že kúpna cena sa považuje za zaplatenú pripísaním kúpnej ceny na bankový účet Predávajúceho.
4. Predávajúci podpisom tejto Zmluvy zároveň potvrdzuje, že výsledná kúpna cena za Tovar (t.j. ponúknutá kúpna cena po ukončení elektronickej aukcie) je v súlade s aktuálne obvyklou trhovou cenou Tovaru (t.j. v čase lehoty na predkladanie ponúk).
5. V prípade, že sa vyhlásenie Predávajúceho podľa predchádzajúceho odseku tejto Zmluvy ukáže v budúcnosti ako nepravdivé (t.j. ak kúpna cena Tovaru nebude zodpovedať obvyklej trhovej cene Tovaru v čase lehoty na predkladanie ponúk), Kupujúci je oprávnený uplatniť si z tohto titulu u Predávajúceho zmluvnú pokutu vo výške vzniknutého cenového rozdielu.
6. Kupujúci prehlasuje, že kúpna cena za Tovar bude uhradená z externých finančných zdrojov, t. j. z kapitálových výdavkov Ministerstva zdravotníctva Slovenskej republiky. Kupujúci si vyhradzuje právo odstúpiť od tejto Zmluvy, ak mu nebudú pridelené finančné prostriedky na Tovar z kapitálových výdavkov Ministerstva zdravotníctva Slovenskej republiky.

**Článok IV.**

**Zodpovednosť za vady a záručná doba**

1. Predávajúci zodpovedá za vady, ktoré má dodaný Tovar alebo za poskytnuté služby v okamihu, keď prechádza nebezpečenstvo škody na Tovare alebo na diele vzniknutom poskytovaním služieb na Kupujúceho a za vady tovaru alebo za vady diela, ktoré sa vyskytnú po prevzatí dohodnutého Tovaru alebo diela v záručnej dobe.
2. Predávajúci ručí za vlastnosti Tovaru, resp. diela vzniknutého poskytnutím služieb podľa tejto Zmluvy počas záručnej doby. Predávajúci zodpovedá za to, že Tovar je dodaný podľa podmienok tejto Zmluvy, v súlade s predloženou ponukou vo verejnom obstarávaní a podľa platných právnych predpisov a, že počas záručnej doby bude mať vlastnosti dohodnuté v tejto Zmluve.
3. Predávajúci poskytuje na Predmet zmluvy a všetky jeho súčasti komplexnú záruku, ktorá je stanovená Predávajúcim v trvaní dvoch (2) rokov odo dňa podpísania Inštalačného protokolu.
4. Práva zo zodpovednosti za vady, ktoré sa vyskytnú počas trvania záručnej doby, musí Kupujúci uplatniť u Predávajúceho bezodkladne v záručnej dobe, inak zanikajú.
5. Komplexná záruka predstavuje súbor opatrení, ktoré bude v rámci ceny za Tovar podľa tejto Zmluvy vykonávať Predávajúci po dobu trvania záručnej doby na Tovare za účelom bezporuchovej prevádzky Tovaru a za účelom udržania všetkých parametrov uvedených v Prílohe č. 2 - „Opis technicko-medicínskych parametrov a vlastností“. Opatreniami sa rozumie najmä, nie však výlučne:
	1. oprava vád a porúch Tovaru, t. j. uvedenie Tovaru do stavu plnej využiteľnosti vzhľadom k jeho technickým parametrom,
	2. dodávka a výmena všetkých potrebných náhradných dielov a súčiastok v prípade ich poruchy, ktoré sami o sebe majú kratšiu dobu životnosti alebo kratšiu záručnú dobu, ako je záručná doba poskytovaná Predávajúcim,
	3. vykonanie štandardných vylepšení Tovaru podľa rozhodnutia Predávajúceho vrátane vykonania aktualizácií , t. j. update softvérového vybavenie Tovaru,
	4. dodávky a zabudovanie náhradných dielov, ktoré sú potrebné k riadnej a bezporuchovej prevádzke Tovaru, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov,
	5. vykonanie validácií a kalibrácií Tovaru, resp. jeho relevantných častí,
	6. vykonanie pravidelných technických kontrol a prehliadok vo výrobcom predpísanom rozsahu a intervale podľa servisného manuálu, pričom poslednú takúto kontrolu je Predávajúci povinný vykonať mesiac pred uplynutím záručnej doby a bezplatne odstrániť všetky zistené vady a nedostatky s výnimkou vád uvedených v odseku 5. tohto článku Zmluvy,
	7. vykonanie ďalších servisných úkonov a činností v súlade s príslušnou právnou úpravou a aplikovateľnými normami,
	8. práce (servisné) hodiny a dojazdy servisných technikov Predávajúceho do miesta dodania Tovaru v rámci zabezpečenia záručného servisu,
	9. vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu Tovaru, ak takáto oprava je nevyhnutná za účelom zabezpečenia prevádzky Tovaru, vrátane generálnej opravy,
	10. technicko- organizačná pomoc a poradenstvo pri prevádzkovaní Tovaru prostredníctvom klientskeho pracoviska Predávajúceho uvedeného v odseku 10. tohto článku Zmluvy, a to v rozsahu najviac 10 hodín v jednom kalendárnom mesiaci, v prípade služby poradenstva sa táto bude poskytovať v pracovnom čase od 8.00 hod do 16.30 hod počas pracovných dní.
6. Záručná doba podľa odseku 3 tohto článku tejto Zmluvy sa automaticky predlžuje o dobu, po ktorú nemohol byť Tovar využívaný na účel, na ktorý je určený a to z dôvodov, na ktoré sa vzťahuje záruka.
7. Záruka na Tovar podľa tohto článku Zmluvy platí za predpokladu, že Kupujúci Tovar používa a obsluhuje s príslušnou starostlivosťou podľa inštrukcií Predávajúceho obsiahnutých v priloženej dokumentácii. Predávajúci neručí za vady, ktoré spôsobí Kupujúci neodbornou manipuláciou, resp. používaním v rozpore s návodom na obsluhu a za vady, ktoré vzniknú v dôsledku živelnej pohromy, vyššej moci alebo vandalizmu.
8. V oznámení, resp. reklamácii vady Tovaru podľa tejto Zmluvy je Kupujúci povinný každú jednotlivú vadu, resp. nedostatok špecifikovať (označenie vady a miesta, kde sa vada nachádza a stručný popis, ako sa vada prejavuje).
9. Predávajúci je povinný počas záručnej doby odstrániť vady v nasledujúcich lehotách od nástupu na opravu:
10. oprava vady Tovaru, pri ktorej nie je potrebná dodávka náhradného dielu do 48 hodín,
11. oprava vady Tovaru s dodávkou náhradného dielu do 72 hodín.
12. Počas záručnej doby sa Predávajúci, resp. ním poverený servisný technik v prípade vady/poruchy Tovaru dostaví na opravu maximálne do 24 hodín od nahlásenia vady/poruchy Tovaru v pracovný deň medzi 07.00 hod a 16.00 hod, resp. do 12.00 hod nasledujúceho pracovného dňa, pokiaľ bola vada nahlásená po 16.00 hod pracovného dňa alebo počas mimopracovného dňa.
13. V prípade, ak odstránenie vady nevyžaduje príchod servisného technika Predávajúceho do miesta inštalácie Tovaru, je Predávajúci oprávnený začať odstraňovať vadu formou vzdialeného prístupu v lehote najneskôr do 12 hodín od nahlásenia vady/poruchy Tovaru v pracovný deň medzi 07.00 hod a 16.00 hod, resp. do 12.00 hod nasledujúceho pracovného dňa, pokiaľ bola vada nahlásená po 16.00 hod pracovného dňa alebo počas mimopracovného dňa.
14. Kupujúci je oprávnený vadu, ktorú zistí na Tovare počas záručnej doby, nahlásiť Predávajúcemu prostredníctvom klientskeho pracoviska Predávajúceho (help desk/call centrum a pod.):

[xxx]

tel./ faxovom čísle: [xxx]

alebo e-mailom na adrese: [xxx].

1. V prípade, ak komunikačným kanálom klientskeho pracoviska Predávajúceho je emailová komunikácia, za moment nahlásenia vady sa považuje moment prijatia emailovej správy Predávajúcim. V prípade, ak komunikačným kanálom klientskeho pracoviska Predávajúceho je fax, za moment nahlásenia vady sa považuje moment prijatia faxovej správy Predávajúcim. V prípade, ak komunikačným kanálom klientskeho pracoviska Predávajúceho je telefónna linka, za moment nahlásenia vady sa považuje moment spätného telefonického alebo emailového potvrdenia Kupujúcemu a jeho evidencia, vrátane mena oznamovateľa, telefónneho čísla pre potvrdenie a stručného opisu vady.
2. V prípade použitia emailovej správy kvôli nedostupnosti telefónnej linky, ktorú tvrdí Kupujúci, je Predávajúci povinný preukázať, že telefónna linka bola dostupná, pokiaľ nebude súhlasiť s tvrdením Kupujúceho o nedostupnosti tejto linky. Predávajúci nenesie zodpovednosť za nedostupnosť telefónnej linky v prípade, ak dôjde k výpadku poskytovaných telekomunikačných služieb a Predávajúci túto skutočnosť preukáže Kupujúcemu. Kupujúci je oprávnený k telefonickému hláseniu podporne nahlásiť nefunkčnosť alebo vadu zariadenia tiež zaslaním emailovej správy na vyššie uvedenú emailovú adresu Predávajúceho.
3. Predávajúci je povinný nastúpiť na odstránenie vady a túto vadu odstrániť a uviesť Tovar do bežnej prevádzky v lehotách uvedených v odseku 9 tohto článku tejto Zmluvy. V prípade nedodržania niektorej z uvedených lehôt má Kupujúci právo požadovať od Predávajúceho za každé jedno porušenie zmluvnú pokutu za nedodržanie lehôt spojených so zárukou v nasledujúcej výške:
4. nedodržanie lehoty príchodu servisného technika alebo nezačatie odstraňovania vady formou vzdialeného prístupu podľa odsekov 10 alebo 11 tohto článku tejto Zmluvy: 100,- € za každú začatú hodinu omeškania,
5. nedodržanie lehoty na odstránenie vady v odseku 9 písm. a. alebo b. tohto článku tejto Zmluvy: 100,- € za každú začatú hodinu omeškania.
6. Zmluvné strany sa dohodli, že Predávajúci je povinný zabezpečiť minimálnu dostupnosť prevádzky ním dodaného Tovaru podľa tejto Zmluvy na úrovni aspoň D = 95%.
7. Výpočet parametra D – dostupnosti prevádzky zariadenia, uvedeného v predchádzajúcom odseku tohto článku Zmluvy je nasledovná:

D = ((T - V) / T) x 100

v ktorom:

D - dostupnosť prevádzky zariadenia v percentách

T – počet prevádzkových hodín za sledované obdobie jedného kalendárneho roka prevádzky Angiografu, počítané ako počet kalendárnych dní v roku \* 24 hodín

V – výpadok prevádzky Angiografu v hodinách počas sledovaného obdobia jedného kalendárneho roka prevádzky Angiografu, pričom výpadkom prevádzky Angiografu sa rozumie taký prevádzkový stav Angiografu, kedy v dôsledku výskytu vady na tomto zariadení je nedostupná alebo chybná funkčnosť jednej alebo viacerých funkcionalít Angiografu nevyhnutných na jeho používanie dohodnutým spôsobom popísaným v dodanej prevádzkovej dokumentácii, pričom chybná alebo nedostupná funkcionalita má negatívne dopady na činnosť Kupujúceho a Angiograf nie je možné použiť vôbec alebo v požadovanej kvalite.

1. Zmluvné strany sa dohodli, že v prípade nedodržania minimálnej dostupnosti prevádzky Angiografu uvedenej v odseku 16 tohto článku tejto Zmluvy, má Kupujúci právo uplatniť nárok na náhradu škody a ušlého zisku v tomto rozsahu:

ak D je v danom kalendárnom roku menej ako 95 %, vzniká Kupujúcemu nárok na náhradu škody a ušlého zisku vypočítaného dosadením hodnôt do nasledovného vzorca:

N = (DD – DV) x PV x PP

v ktorom:

N - výška nároku na náhradu škody a náhradu ušlého zisku v eurách,

DD je 95 % počtu dní, počas ktorých má byť zariadenie v kalendárnom roku dostupné, podľa opisu v odseku 10 tohto článku Zmluvy,

DV - počet kalendárnych dní výpadku zariadenia, podľa opisu v odseku 10 tohto článku Zmluvy,

PV - priemerný denný počet výkonov, ktorý sa určí ako počet výkonov, ktoré boli na zariadení urobené a vyúčtované za čas trvania prevádzky zariadenia počas príslušného kalendárneho roka,

PP - priemerná platba za 1 výkon urobený na zariadení v eurách prijatá Kupujúcim, ktorá sa určí ako podiel počtu výkonov urobených na zariadení v príslušnom kalendárnom roku a súčtu sumy prijatých platieb za všetky výkony urobené na zariadení v príslušnom kalendárnom roku.

1. Uplatnenie nároku na náhradu škody a ušlého zisku sa uplatňuje na základe vyhodnotenia dostupnosti prevádzky Angiografu vždy za predchádzajúci kalendárny rok trvania tejto Zmluvy. Prvým obdobím, za ktoré sa vyhodnocuje dostupnosť prevádzky Angiografu je obdobie začínajúce kalendárnym dňom nasledujúcim po dni nasadenia Angiografu do prevádzky a končiace 31. decembrom kalendárneho roka, v ktorom bol Angiograf nasadený do prevádzky. Nasledujúce obdobia vždy začínajú 1. januárom daného kalendárneho roka platnosti tejto Zmluvy a končia 31. decembrom daného kalendárneho roka alebo dňom ukončenia platnosti tejto Zmluvy, ak táto Zmluva skončí platnosť pred 31. decembrom daného kalendárneho roka.
2. Pri vyhodnocovaní nedostupnosti prevádzky Angiografu sa do nedostupnosti Angiografu nebude počítať doba, počas ktorej je nedostupnosť spôsobená:
3. nezabezpečením požadovanej súčinnosti a vhodných prevádzkových podmienok zo strany Kupujúceho (výpadok elektrickej energie, teroristický útok, vyššia moc, nesprístupnenie Angiografu bez zbytočného odkladu po príchode servisného technika dodávateľa a pod.);
4. vandalizmom, neoprávneným používaním Angiografu, jeho používaním v rozpore s návodom na obsluhu a údržbu, v dôsledku vyššej moci,
5. čiastkovým výpadkom Angiografu alebo jeho úplným odstavením spôsobeným konaním zo strany Kupujúceho alebo akejkoľvek tretej osoby,
6. odstavením Angiografu z dôvodu vopred plánovanej prehliadky, údržby alebo profylaktiky, ak túto skutočnosť oznámil dodávateľ Kupujúcemu minimálne 10 kalendárnych dní vopred, pričom do doby nedostupnosti Angiografu sa započíta v tomto prípade len doba nevyhnutná na výkon takejto prehliadky, údržby alebo profylaktiky, maximálne však v dĺžke akú dodávateľ oznámil Kupujúcemu pri oznamovaní potreby vykonania takejto prehliadky, údržby alebo profylaktiky a, ak takúto dobu dodávateľ neoznámil Kupujúcemu vopred, tak maximálne doba v dĺžke 5 hodín.
7. Predávajúci sa zaväzuje zabezpečiť pre Kupujúceho v prípade potreby aj mimozáručný servis oprávnenými osobami. Poskytnutie mimozáručného servisu v konkrétnom prípade vykoná Predávajúci výlučne na základe objednávateľom písomne vopred odsúhlasenej cenovej ponuky.

**Článok V.**

**Zmluvné sankcie a zodpovednosť za škodu**

1. V prípade omeškania Predávajúceho s riadnym dodaním Tovaru, má Kupujúci nárok na zmluvnú pokutu vo výške 0,1 % z kúpnej ceny Tovaru bez DPH za každý aj začatý deň omeškania s riadnym dodaním Tovaru, maximálne však do výšky 100% z kúpnej ceny Tovaru bez DPH podľa tejto zmluvy.
2. V prípade omeškania Predávajúceho s termínmi plnenia služieb počas záručnej doby má Kupujúci nárok na zmluvné pokuty vo výške a za podmienok podľa Článku 5 tejto Zmluvy, maximálne však do výšky 100% z kúpnej ceny bez DPH podľa tejto zmluvy.
3. Zaplatenie zmluvnej pokuty nezbavuje dodávateľa povinnosti dodať príslušné omeškané plnenie v zmysle tejto Zmluvy.
4. V prípade omeškania s plnením peňažného záväzku podľa tejto Zmluvy, je veriteľ oprávnený fakturovať dlžníkovi úrok z omeškania v zmysle platných právnych predpisov.
5. Rozhodnutie požadovať zaplatenie zmluvnej pokuty alebo úroku z omeškania oznámi oprávnená zmluvná strana doručením penalizačnej faktúry druhej zmluvnej strane. Splatnosť penalizačnej faktúry je 30 dní odo dňa jej doručenia druhej zmluvnej strane.
6. Uplatnením majetkových sankcií nie je dotknuté právo Zmluvnej strany na náhradu škody, a to vo výške presahujúcej zmluvnú pokutu.
7. Zmluvné strany prehlasujú, že si budú poskytovať potrebnú súčinnosť pri plnení záväzkov vyplývajúcich z tejto Zmluvy a navzájom si budú oznamovať všetky okolnosti a informácie, ktoré majú alebo môžu mať vplyv na jej plnenie.
8. Každá zmluvná strana zodpovedá za priamu škodu spôsobenú druhej Zmluvnej strane v súvislosti s plnením tejto Zmluvy.
9. Vzniknutá škoda bude poškodenej Zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie do pôvodného stavu nie je možné.
10. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť, uvedené sa vzťahuje aj na zmluvné pokuty, ktoré v prípade okolností vylučujúcich zodpovednosť nebudú žiadnou zo zmluvných strán uplatňované. Pre účely tejto zmluvy sa za okolnosti vylučujúce zodpovednosť považujú okolnosti, ktoré nie sú závislé od vôle Zmluvných strán a ani ich nemôžu Zmluvné strany ovplyvniť ako napr. štrajk, epidémia, požiar, prírodná katastrofa, mobilizácia, vojna, povstanie, zabavenie resp. embargo produktov objektívne potrebných pre poskytovanie Tovaru, nezavinená regulácia odberu elektrickej energie. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka.
11. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené. Ustanovenie prvej vety predchádzajúceho odseku tohto článku tejto Zmluvy sa uplatní za predpokladu, že druhá Zmluvná strana bola písomne oboznámená o týchto okolnostiach a o predpokladanej dobe ich trvania postihnutou stranou, bezodkladne ako sa o nich dozvedela.
12. V prípade, ak nastanú prekážky vyššej moci, je Zmluvná strana, ktorej sa prekážka týka, povinná bezodkladne informovať druhú Zmluvnú stranu o povahe, začiatku a konci udalosti vyššej moci, ktorá bráni v plnení povinností podľa tejto Zmluvy.
13. Ak sa plnenie tejto Zmluvy stane nemožným z dôvodu vyššej moci na dobu dlhšiu ako 45 dní, Zmluvná strana, ktorá sa bude chcieť odvolať na vyššiu moc, písomne požiada druhú Zmluvnú stranu o úpravu Zmluvy vo vzťahu k predmetu, cene a času plnenia; ak nedôjde k dohode, má ktorákoľvek strana právo od tejto Zmluvy odstúpiť, pričom účinky odstúpenia nastávajú dňom doručenia písomného oznámenia o odstúpení od Zmluvy druhej Zmluvnej strane.
14. Žiadna Zmluvná strana nebude zodpovedná druhej Zmluvnej strane za nesplnenie alebo omeškanie s plnením svojich zmluvných záväzkov, ak takéto omeškanie alebo neplnenie bude spôsobené v dôsledku neposkytnutia súčinnosti druhej Zmluvnej strany.

**Článok VI.**

**Odstúpenie od Zmluvy**

1. Spôsob odstúpenia od Zmluvy sa riadi ustanoveniami § 345 a nasledujúcimi ustanoveniami zákona č. 513/1991 Zb. Obchodného zákonníka v znení neskorších predpisov.
2. Omeškanie Predávajúceho s plnením povinností podľa tejto Zmluvy znamená podstatné porušenie Zmluvy, pričom Kupujúci je oprávnený od Zmluvy odstúpiť, ak to oznámi Predávajúcemu bez zbytočného odkladu po tom, čo sa o tomto porušení dozvedel.
3. Zmluvné strany označujú za podstatné porušenie Zmluvy najmä porušenie nasledujúcich zmluvných povinností:
4. nedodanie Tovaru Predávajúcim v zmysle dohodnutých podmienok riadne a včas a v kvalite podľa dohodnutých podmienok o viac ako 30 dní,
5. neodstránenie vád tovaru Predávajúcim za podmienok uvedených v tejto Zmluve ani v poskytnutej dodatočnej lehote,
6. neprevzatie tovaru Kupujúcim a/alebo neuhradenie kúpnej ceny Kupujúcim v súlade s touto Zmluvou riadne včas.

**Článok VII.**

**Osobitné dojednania Zmluvných strán**

1. Kupujúci sa zaväzuje poskytnúť Predávajúcemu v rozsahu nevyhnutnom pre riadne a včasné splnenie predmetu tejto Zmluvy na jeho žiadosť nevyhnutnú súčinnosť v čase a spôsobom požadovaným Predávajúcim. O dobu omeškania Kupujúceho s poskytnutím nevyhnutnej súčinnosti sa predlžuje čas pre splnenie Predmetu zmluvy, resp. čas dodania Tovaru alebo poskytnutia služby. Pri poskytovaní služieb sa na Kupujúceho primerane aplikujú ustanovenia zmluvy o dielo o objednávateľovi a na Predávajúceho ustanovenia zmluvy o dielo o zhotoviteľovi diela.
2. Predávajúci nesie zodpovednosť za to, že služby poskytované podľa tejto Zmluvy budú poskytované v najvyššej dostupnej kvalite tak, aby vyhovovali potrebám Kupujúceho. Služby budú poskytované s náležitou odbornou starostlivosťou a prostredníctvom osôb, ktoré majú potrebnú kvalifikáciu a skúsenosti nevyhnutné na plnenie svojich povinností v zmysle tejto Zmluvy.
3. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie Zmluvy, a to najmä údajov uvedených v záhlaví tejto Zmluvy, príp. iných kontaktných údajov vymedzených v tejto Zmluve.
4. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie Zmluvy, a to najmä údajov uvedených v úvode tejto Zmluvy.
5. Počas platnosti a účinnosti tejto Zmluvy Predávajúci nie je oprávnený (teda nesmie) svoje dodávateľské práva na Tovar, ktoré mu vyplývajú zo zmluvného vzťahu uzavretého na základe výsledku verejného obstarávania s Kupujúcim, preniesť na iného dodávateľa alebo odstúpiť inému dodávateľovi.
6. Zmluvné strany sa dohodli, že Predávajúci v postavení veriteľa nepostúpi akúkoľvek svoju pohľadávku z tejto Zmluvy tretej osobe bez predchádzajúceho písomného súhlasu dlžníka- Kupujúceho. Písomný súhlas Kupujúceho s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. Súhlas dlžníka s postúpením pohľadávok veriteľa podľa predchádzajúcej vety nie je potrebný pri postúpení pohľadávok veriteľov financovaných z kapitálových prostriedkov Ministerstva zdravotníctva SR alebo eurofondov. V prípade, že dôjde zo strany Predávajúceho k porušeniu tejto povinnosti a svoje práva a povinnosti z tejto Zmluvy postúpi tretej osobe, bude toto postúpenie v súlade s § 39 zákona č. 40/1964 Zb. Občiansky zákonník, považované za neplatné.
7. Predávajúci sa zaväzuje, že:
8. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení Predmetu zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy,
9. informácie a podklady poskytnuté Kupujúcim alebo tretími osobami pre plnenie Predmetu zmluvy nepoužije na iný účel ako je plnenie tejto Zmluvy.

**Článok VIII.**

**Subdodávky**

1. Predávajúci môže zabezpečiť časť Predmetu plnenia podľa tejto Zmluvy prostredníctvom svojich subdodávateľov.
2. Predávajúci garantuje spôsobilosť subdodávateľov pre plnenie Predmetu zmluvy.
3. Predávajúci zodpovedá za celé a riadne plnenie Zmluvy počas celého trvania zmluvného vzťahu s Kupujúcim a to bez ohľadu na to, či Predávajúci použil subdodávky, alebo nie, v akom rozsahu a za akých podmienok. Kupujúci nenesie akúkoľvek zodpovednosť voči subdodávateľom Predávajúceho.
4. Predávajúci je povinný oznámiť Kupujúcemu akúkoľvek zmenu údajov o subdodávateľovi, do piatich pracovných dní odo dňa, kedy táto skutočnosť nastala.
5. Predávajúci má právo na zmenu resp. na doplnenie nového subdodávateľa vo vzťahu k plneniu Predmetu zmluvy, ktorého sa táto Zmluva týka.
6. Predávajúci je povinný do piatich pracovných dní odo dňa uzatvorenia zmluvy so subdodávateľom, alebo v deň plnenia podľa tejto Zmluvy (podľa toho, ktorá skutočnosť nastane neskôr), predložiť aktualizované Vyhlásenie o subdodávateľoch, ktoré musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľom a osobu oprávnenú konať za subdodávateľa (meno a priezvisko, tel. kontakt).
7. Predávajúci vyhlasuje, že v prípade, ak bude plniť podľa tejto Zmluvy prostredníctvom subdodávateľov, ktorí majú povinnosť zapisovať sa do registra podľa zákona číslo 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, že títo budú v čase uzavretia tejto Zmluvy v registri zapísaní. V prípade, ak počas platnosti tejto Zmluvy dôjde k právoplatnému výmazu subdodávateľa z registra, je Predávajúci povinný okamžite ukončiť plnenie podľa tejto Zmluvy prostredníctvom takéhoto subdodávateľa.

**Článok IX.**

**Záverečné ustanovenia**

1. Zmluvné strany sa dohodli, že túto Zmluvu je možné zmeniť alebo doplniť len formou písomných dodatkov pri dodržaní podmienok podľa § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, na ktorých platnosť sa vyžaduje, aby boli riadne potvrdené a podpísané oprávnenými zástupcami Zmluvných strán. K návrhom dodatkov k tejto Zmluve sa Zmluvné strany zaväzujú vyjadriť písomne, v lehote 14 dní od doručenia návrhu dodatku. Po tú istú dobu je týmto návrhom viazaná zmluvná strana, ktorá ho podala.
2. Právne vzťahy neupravené touto Zmluvou sa riadia najmä príslušnými ustanoveniami zákona č. 513/1991 Zb. Obchodného zákonníka, v znení neskorších predpisov a súvisiacimi platnými právnymi predpismi Slovenskej republiky.
3. Zmluvné strany sa dohodli, že všetky rozpory vyplývajúce z plnenia Zmluvy, budú riešiť predovšetkým dohodou a vzájomným rokovaním. Až v prípade, ak nedôjde k dohode, uplatní ktorákoľvek zo zmluvných strán svoje práva zo Zmluvy na príslušnom súde Slovenskej republiky.
4. Každé ustanovenie tejto Zmluvy sa, pokiaľ je to možné, interpretuje tak, že je účinné a platné podľa platných právnych predpisov. Pokiaľ by však niektoré ustanovenie tejto Zmluvy bolo podľa platných právnych predpisov nevymožiteľné alebo neplatné, bude neúčinné iba v rozsahu tejto nevymožiteľnosti alebo neplatnosti a ostatné ustanovenia tejto Zmluvy budú i naďalej záväzné a v plnom rozsahu platné a účinné. V prípade takejto nevymožiteľnosti alebo neplatnosti budú Zmluvné strany v dobrej viere rokovať, aby sa dohodli na zmenách alebo doplnkoch tejto Zmluvy, ktoré sú potrebné na realizáciu zámerov tejto Zmluvy z hľadiska tejto nevymožiteľnosti alebo neplatnosti.
5. Zmluvné strany sa dohodli, ak nie je v tejto Zmluve pri jednotlivých úkonoch ustanovené inak, že akékoľvek oznámenia, správy a pod. (ďalej aj len ako „***Oznámenia***“) týkajúce sa tejto Zmluvy, si Zmluvné strany budú doručovať niektorým z nasledovných spôsobov: osobne, doporučeným listom s doručenkou, kuriérom, faxom alebo emailom na adresy Zmluvných strán a kontaktné údaje uvedené v záhlaví a texte tejto Zmluvy. V prípade, ak zmluvná strana doručuje formou doporučeného listu s doručenkou a zmluvná strana, ktorej je Oznámenie adresované, jeho prijatie odmietne alebo iným spôsobom jeho prijatiu zabráni (neoznámením zmeny jej adresy alebo iných kontaktných údajov), považuje sa na účely tejto Zmluvy za preukázané doručenie vrátenie nedoručenej zásielky odosielateľovi podľa poslednej známej adresy takejto zmluvnej strany. To platí aj vtedy, ak je v tejto Zmluve začiatok dohodnutej lehoty viazaný na okamih doručenia písomnosti. V takomto prípade sa za okamih doručenia považuje okamih vrátenia nedoručenej zásielky odosielateľovi. Za poslednú známu adresu zmluvnej strany sa považuje adresa pozostávajúca z označenia obce, názvu ulice alebo verejného priestranstva (ak je obec členená na ulice a inak označované verejné priestranstvá), súpisného, popr. i orientačného čísla a poštového smerovacieho čísla a v prípade, ak ide o adresu mimo Slovenskej republiky i označenie štátu, oznámená písomne inej zmluvnej strane, inak adresa, ktorá je uvedená pri každej zo zmluvných strán v záhlaví tejto Zmluvy. Ak niektorá zo Zmluvných strán v súlade a za podmienok uvedených v tejto Zmluve oznámi inej Zmluvnej strane zmenu adresy, považuje sa za poslednú známu adresu táto oznámená adresa, a to vždy tá, ktorá bola oznámená najneskôr. Pre účely tejto Zmluvy budú Oznámenia považované za doručené dňom:
* potvrdenia doručenia adresátom, alebo dňom odmietnutia prevzatia zásielky adresátom, ak sa doručuje osobne, alebo
* potvrdenia doručenia adresátom alebo dňom odmietnutia prevzatia zásielky adresátom, ak sa doručuje kuriérom, alebo
* potvrdenia doručenia adresátom alebo dňom odmietnutia prevzatia zásielky adresátom, ak sa doručuje doporučenou poštovou zásielkou s doručenkou alebo
* potvrdenia prenosu faxovej správy, ak sa doručuje faxom, alebo
* potvrdenia doručenia emailu adresátom, a v prípade, ak k potvrdeniu doručenia emailu nedôjde ani nasledujúci deň po jeho odoslaní, dňom nasledujúcim po dni odoslania emailu, ak sa doručuje emailom.
1. Zmluvné strany sa zaväzujú, že sa budú počas realizácie tejto Zmluvy oboznamovať o všetkých skutočnostiach spôsobilých mať vplyv na realizáciu práv a povinností vyplývajúcich z právnych vzťahov založených touto Zmluvou. Zmluvné strany sa tiež zaväzujú, že bez zbytočného odkladu, najneskôr však v lehote 30 dní, sa budú vzájomne oboznamovať o všetkých skutočnostiach spôsobilých mať vplyv na práva a právom chránené záujmy inej zmluvnej strany.
2. Zmluvné strany vyhlasujú, že ich zmluvná voľnosť nie je obmedzená, ich zmluvné prejavy sú určité a zrozumiteľné. Zmluva je uzavretá za vzájomne dohodnutých podmienok, nie v tiesni, omyle alebo za nápadne nevýhodných podmienok.
3. Zmluva je vyhotovená v štyroch (4) rovnopisoch, z ktorých jeden obdrží Predávajúci a tri Kupujúci.
4. Zmluva nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky a zároveň súhlasia so zverejnením obsahu tejto Zmluvy tretím osobám v nevyhnutnom rozsahu v Centrálnom registri zmlúv Úradu vlády Slovenskej republiky na príslušnej webovej stránke ([www.crz.gov.sk](http://www.crz.gov.sk)).
5. Zmluva sa uzatvára na dobu určitú odo dňa jej účinnosti do splnenia dodávky Tovaru, okrem ustanovení Zmluvy, z obsahu ktorých vyplýva iná doba platnosti a účinnosti.
6. Platnosť tejto Zmluvy je možné ukončiť pred uplynutím doby uvedenej v predchádzajúcom odseku tohto článku Zmluvy:
7. dohodou Zmluvných strán,
8. odstúpením od Zmluvy z dôvodov uvedených v zákone alebo v tejto Zmluve. Odstúpenie je účinné dňom doručenia písomného oznámenia o odstúpení od Zmluvy druhej Zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej Zmluvnej strany, pričom deň odoslania sa do tejto lehoty nepočíta. Odstúpením od Zmluvy nie je dotknuté právo na náhradu škody a na úhradu zmluvnej pokuty, na ktorej vznikol nárok pred odstúpením od Zmluvy.
9. Predávajúci súhlasí so zverejnením tejto Zmluvy vrátane jej príloh bez vynechania ktorejkoľvek časti jej textu a dodatkov a tiež disponuje písomným súhlasom inej dotknutej osoby (osoby konajúcej za Predávajúceho) na zverejnenie jej údajov v tejto Zmluve, v jej prílohách a dodatkoch, a to zverejnenie Kupujúcim počas trvania jeho povinnosti podľa § 5a § 5b zákona o slobodnom prístupe k informáciám. Tento súhlas možno odvolať len po predchádzajúcom písomnom súhlase Kupujúceho.
10. Neoddeliteľnou súčasťou zmluvy sú prílohy:
11. Prílohe č. 1 – Cena predmetu zmluvy
12. Príloha č. 2 – Opis technicko-medicínskych parametrov a vlastností
13. Príloha č. 3 – Vyhlásenie uchádzača o subdodávkach

**[Podpisy Zmluvných strán sa nachádzajú na nasledujúcej strane tejto Zmluvy]**

V Trenčíne, dňa ...................... V .................................., dňa ......................

|  |  |
| --- | --- |
| **Za Kupujúceho :** | **Za Predávajúceho :** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Ing. Marián Juruš**generálny riaditeľFakultná nemocnica Trenčín\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | [xxx] |
| **JUDr. Marek Šedík**ekonomický riaditeľFakultná nemocnica Trenčín |  |